MAJOR ชวนประกวดโครงการ “แค่อยากจะเล่า”
MAJOR ชวนประกวดโครงการ "แค่อยากจะเล่า" ชิงเงินและของรางวัลกว่า 130,000 บาท
27 ต.ค. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ชวนมาปลุกพลังความคิดสร้างสรรค์ กับโครงการประกวดคลิปวีดีโอสุดเจ๋ง “แค่อยากจะเล่า” Project Season 2 กลับมาอีกครั้ง เพื่อเปิดพื้นที่ให้เหล่ายูทูปเบอร์ (Youtuber) หน้าใหม่และผู้ที่มีฝัน ได้มาโชว์ความสามารถปลดปล่อยพลังความคิดสร้างสรรค์ สร้างคอนเทนต์คุณภาพ แล้วส่งคลิปวีดีโอเข้าประกวดได้ตั้งแต่วันที่ 9 ตุลาคม–6 ธันวาคม 2563 ชิงเงินรางวัลและของรางวัลรวมมูลค่ากว่า 130,000 บาท ผลงานที่ได้รับคัดเลือกจะถูกนำไปอัปโหลดใน Youtube Major Group และมีโอกาสในร่วมงานกับเมเจอร์ ซีนีเพล็กซ์ กรุ้ป
โดยโครงการ “แค่อยากจะเล่า” Project Season 2 เปิดกว้างให้บุคคลทั่วไป ไม่จำกัดอายุ เพศ เพียงแค่คุณมีความคิดสร้างสรรค์ในการคิดคอนเทนต์ ส่งผลงานคลิปวีดีโอความยาวไม่เกิน 15 นาที เข้าประกวดโดยไม่จำกัดจำนวนคลิปต่อคน ผู้ชนะเลิศ รองชนะเลิศอันดับ 1-2 และรางวัลชมเชย จะได้รับเงินรางวัลและของรางวัลรวมมูลค่ากว่า 130,000 บาท สามารถส่งคลิปวีดีโอเข้าประกวดได้ตั้งแต่วันที่ 9 ตุลาคม–6 ธันวาคม 2563 สำหรับเกณฑ์การตัดสินจะพิจารณาจากความน่าสนใจของเนื้อหา เทคนิคการตัดต่อ และความคิดสร้างสรรค์ โดยนำเสนอเนื้อหาภายใต้แนวคิดที่กำหนดใน 12 หัวข้อ ดังนี้
1.ประวัติตัวละคร / Character ต่าง ๆ จากภาพยนตร์,เกมส์,การ์ตูน
2.หนังในดวงใจตลอดกาล
3.แนะนำเกี่ยวกับภาพยนตร์ในปี 2021 ที่ห้ามพลาด
4.เกี่ยวกับเพลงประกอบภาพยนตร์
5.การจัดอันดับประเภทต่าง ๆ เกี่ยวกับภาพยนตร์
6.Lifestyle กิน เที่ยว สถานที่ ตามรอยภาพยนตร์
7.แค่อยากรีวิว… (สิ่งของ ของสะสมต่าง ๆ เกี่ยวกับภาพยนตร์)
8.เรื่องผีเรื่องสยองขวัญสุดหลอน
9.ตลก ขำขัน มุมต่าง ๆ จากภาพยนตร์
10.เรื่องราวเกี่ยวประวัติศาสตร์ที่เชื่อมโยงกับภาพยนตร์
11.Podcast เกี่ยวกับ ภาพยนตร์, เกมส์, การ์ตูน, ไอดอล , Lifestyle
12.เรื่องราวที่เกี่ยวข้องกับโรงภาพยนตร์
สำหรับผู้ที่สนใจ สามารถส่งผลงานคลิปวีดีโอพร้อมประวัติส่วนตัวมาที่อีเมล์ [email protected] โดยระบุหัวข้ออีเมล์ #แค่อยากจะเล่า ตามด้วยชื่อคลิปวีดีโอและชื่อช่องยูทูป ประกาศผลผู้ที่ได้รับคัดเลือกผลงานในวันที่ 11 ธันวาคม 2563 ผ่านทาง Fanpage Major Group สอบถามรายละเอียดเพิ่มเติมได้ที่ [email protected] หรือ โทร. 061-420-3581